open-index/open-wikipedia-markdown huggingface dataset:
אייסה באטרפילד

**אייסה מקסוול ת'ורנטון פאר באטרפילד** (באנגלית: **Asa Maxwell Thornton Farr Butterfield**; בעברית נקרא גם **אסא בטרפילד**; נולד ב-1 באפריל 1997) הוא שחקן קולנוע אנגלי. התפרסם בתור הילד הוגו קברה בסרטו של מרטין סקורסזה "הוגו", הילד ברונו בסרט דרמת השואה "הנער בפיג'מת הפסים", הילד אנדר בסרט "המשחק של אנדר", והנער אוטיס בסדרת הנעורים "חינוך מיני" מבית Netflix.

## ביוגרפיה
באטרפילד נולד במחוז איזלינגטון שבלונדון למשפחה נוצרית. הוא למד בבית הספר לאמנויות Stoke Newington, והחל לשחק בגיל שבע בתיאטרון שחקני הנוער המקומי.

## קריירה
בגיל 9 התפרסם בקומדיית הפעולה הבריטית "הבן של רמבו" ובדרמה הטלוויזיונית "אחרי תומאס".

ב-2008 שיחק את התפקיד הראשי בדרמת השואה הספרותית "הנער בפיג'מת הפסים" בתור הילד הגרמני ברונו, בנו של קצין האס אס הממונה על מחנה השמדה. במהלך הסרט מנהל ברונו ידידות יוצאת דופן עם אסיר יהודי בן גילו בשם שמואל.

בנוסף שיחק בסדרה הבריטית "מרלין" בתפקיד הדרואיד הצעיר מורדרד. ב-2010 הופיע בפנטזיות "איש הזאב" בתור הדמות הצעירה של בן טלבוט ו"נני מקפי 2: הקסם חוזר" בתור נורמן בנה של איזבל גרין (מגי ג'ילנהול). בסוף שנת 2011 שיחק באטרפילד בתפקיד הראשי של הילד הוגו קברה בסרט ההרפתקאות התלת־ממדי זוכה 5 פרסי האוסקר של מרטין סקורסזה "הוגו". בשנת 2012, הצטלם לעיבוד הקולנועי לספרו של אורסון סקוט קארד, "המשחק של אנדר", אשר יצא לאקרנים בסוף 2013. ב-2016 הופיע בסרטו של טים ברטון "המעון של מיס פרגרין לילדים משונים" בתפקיד הראשי בסרט גילם ילד בשם ג'ייקוב. ב-2017 שיחק בתפקיד ראשי בסרט ההרפתקאות "המקום בינינו" שם גילם את גרדנר אליוט, בן האנוש הראשון שנולד במאדים.

הוא התמודד מול צ'ארלי פלאמר, צ'ארלי רואו וטום הולנד על התפקיד הראשי של ספיידרמן בסרט "ספיידרמן: השיבה הביתה" משנת 2017. את התפקיד קיבל בסופו של דבר הולנד.

ב-2018 כיכב בסרט המדע בדיוני האמריקאי "Time Freak" לצד סופי טרנר.

בשנת 2019 החל לשחק בתפקיד הראשי בסדרה הקומית "חינוך מיני" ברשת נטפליקס, שם הוא מגלם את אוטיס מילבורן.

באוקטובר 2023 ובדצמבר 2023 באטרפילד גינה ברשתות שלו את מדינת ישראל, במהלך מלחמת חרבות ברזל. הוא אף פרסם במדיה החברתית שלו פוסטים שמתעלמים מהטבח והאונס של חמאס נגד יהודיות ויהודים כשבו בעת, באטרפילד מתח ביקורת נוקבת על פעולות צה"ל ברצועת עזה: .

באוגוסט 2024, פורסם כי באטרפילד לוהק לסדרה חדשה של נטפליקס בשם "Out of the Dust". מדובר במותחן פסיכולוגי המתרחש בתוך כת נוצרית שמרנית. באטרפילד יגלם את דמותו של אדם.

## פילמוגרפיה
### קולנוע

### טלוויזיה

## קישורים חיצוניים

* 
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1997
רב המנונא (השלישי)

**רב המנונא** (השלישי) היה אמורא בדור השלישי לאמוראי בבל.

הוא היה תלמיד מובהק של רב יהודה שהעריכו ביותר, קיבל הרבה תורה מעולא ותלמיד חבר של רב חסדא. 

## הערכה
רב המנונא ורב חסדא היו חברים קרובים, ובילו רבות יחד. רב חסדא נמנה בין מעריציו הגדולים של רב המנונא והוא היה תמיד מספר לרבו רב הונא על רב המנונא שהוא אדם גדול. בתלמוד מסופר שפעם אחת התלהב רב חסדא כל כך מדבריו של רב המנונא, עד שאמר: "מאן יהיב לן נגרי דפרזלא ונשמעינך" .

מסופר, כי רב הונא שמע מתלמידו רב חסדא את גדולתו של רב המנונא, וביקש מרב חסדא שישלח אותו אליו. כאשר רב המנונא הגיע לרב הונא, ראה רב הונא שאין לרב המנונא בגד על ראשו (שכן דרכם היה שרק הנשואים הלכו עם כיסוי על ראשם). שאל אותו רב הונא: מדוע אינך הולך עם כיסוי ראש? השיב לו רב המנונא שאינו נשוי. אמר לו רב הונא: אל תבוא לראות את פני יותר עד שתנשא. טעמו של רב הונא הוסבר כי הוא סבר שאדם שהוא בן עשרים שנה ולא נשא אשה, כל ימיו הוא בהרהור בעבירה. לאחר שנשא רב המנונא את אשתו, הוא בא לרב הונא ונהפך לתלמיד מובהק שלו.

כאשר רב המנונא נפטר, מסופר בתלמוד כי נשרו חתיכות ברד מהרקיע. רב המנונא חי בבבל, אך כאשר נפטר הוחלט להעלות את גופתו לקבורה בארץ ישראל. יחד עם גופתו נלקחה גם גופת רבה בר רב הונא לקבורה בארץ ישראל, ובדרך הגיעו לגשר צר בו לא יכלו הגמלים נושאי הארונות לעבור יחד - והגמלים נעמדו. חז"ל פירשו זאת כי החכמים, גם לאחר מותם, נתנו כבוד האחד לאחר, ולא הקדימו לעבור.

על חבריו נמנו רבה ורב יוסף, ורבי זירא היה צעיר יותר ממנו.

## לקריאה נוספת
* 

## קישורים חיצוניים
* 
*

## הערות שוליים

קטגוריה:הדור השלישי לאמוראי בבל
קטגוריה:תנאים ואמוראים הקבורים בעלמא
קטגוריה:תלמידי רב יהודה
קטגוריה:תלמידי רב נחמן
הצריף של תמרי

**הצריף של תמרי** היא סדרת טלוויזיה לילדים, מן הראשונות שהפיקה הטלוויזיה הישראלית. היא הוקרנה לראשונה מיוני 1974 עד דצמבר 1974.
בסדרה כיכב יוסי גרבר יחד עם מספר בובות. כל הבובות נוצרו על ידי הבובנאי אריק סמית, בן זוגו של גרבר באותן שנים, שגם תפעל את חלקן והיה שותף בכתיבת התסריטים.

שיר הנושא נכתב על ידי תלמה אליגון-רוז ללחן של קובי אושרת ובוצע על ידי ריקי גל, שהייתה אז בתחילת דרכה.

## עלילה
תמרי הוא נגר קצת מפוזר שגר לו עם חתולה בשם אזמרלדה, חמור בשם בלעם וצב בשם צבי, בצריף בודד על חוף כורכר.
בכל פרק מספר תמרי סיפור לשאר דרי הצריף. הסיפור הוא אגדת ילדים ידועה והועלה כהצגה של תיאטרון בובות.

## דמויות
* תמרי הנגר - יוסי גרבר
* אזמרלדה החתולה - לורה סהר, רעיה אדמוני
* בלעם החמור - שי קוקוי
* צבי הצב - עזרא הס

## מוצרים נלווים
חמישה ספרים פורסמו במקביל לשידור חוזר של הסדרה בשנת 1978 על ידי הוצאת כנרת, שהוקמה אז לצורך כך. הספרים זכו להצלחה כלכלית. כמו כן הופקו מספר תקליטים. בעקבות הצלחת הסדרה נערכה סדרת הופעות ובנוסף הקים אריק סמית יחד עם יוסי גרבר תיאטרון בובות בשנת 1973 שהעלה הצגות שונות ופעל במסגרת התיאטרון לילדים ולנוער של אורנה פורת.

## אזכורים מאוחרים
ממוזער|קפה "הצריף של תמרי" בחוות יאיר
בשנת 1994 הוציאה להקת "מוטו" את אלבום הבכורה שלה שנקרא "הצריף של תמרי", שכלל גרסה מחודשת לשיר הנושא המקורי בביצועה של ריקי גל.

בשנת 2008 הוציאה חברת NMC מארז DVD בשם "**מריץ' ועד רץ**'" הכולל גם קטע קצר מתוך "הצריף של תמרי".

ביישוב חוות יאיר יש בית קפה בשם "הצריף של תמרי".

## קישורים חיצוניים

* 

קטגוריה:תוכניות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 1974
קטגוריה:תוכניות וסדרות טלוויזיה ישראליות בכיכובן של בובות
קטגוריה:כאן חינוכית: תוכניות וסדרות
חוק החלוקה השווה

בפיזיקה סטטיסטית, **חוק החלוקה השווה** (equipartition theorem) הוא חוק פיזיקלי האומר כי האנרגיה הפנימית במערכת מתחלקת באופן שווה בין כל דרגות החופש הריבועיות של ההמילטוניאן.

האנרגיה הממוצעת לכל דרגת חופש:
: \langle U \rangle= \frac{1}{2} K_B T
כאשר T הטמפרטורה של המערכת ו- \ K_B  קבוע בולצמן. 

דרגת חופש ריבועית היא דרגה שבה האנרגיה תלויה בגודל המשתנה בריבוע (לדוגמה, אנרגיה פוטנציאלית של קפיץ, אנרגיה קינטית של גוף התלויה במהירות שלו באחד הצירים).

## תרמודינמיקה
ממוזער|חלקיקים בסריג רוטטים בפלקטואציות תרמיות סביב מקום שיווי המשקל שלהם.
בתרמודינמיקה, האנרגיה הפנימית במערכת מקיימת את חוק החלוקה השווה.
קיימים 3 סוגי אנרגיה כאלו:
* אנרגיית תנועה קווית - E=\frac{1}{2}mv^2
* אנרגיית רוטציה - E=\frac{1}{2} I w^2 
* אנרגיית ויברציה - E=\frac{1}{2}kx^2

דוגמה: אם נסתכל על גז אידיאלי מונו-אטומי במרחב תלת־ממדי, לכל אטום יש 3 דרגות חופש (3 כיווני תנועה). 
מחוק החלוקה השווה ניתן לדעת כי האנרגיה הממוצעת לאטום תהיה:
 \langle U \rangle=3\cdot \frac{1}{2} K_B T
לעומת זאת, כאשר מדובר בגז אידיאלי דו-אטומי במרחב תלת-ממדי, לכל אטום יש 5 דרגות חופש (3 כיווני תנועה + רוטציה + ויברציה).
מחוק החלוקה השווה נקבל:
 \langle U \rangle=5\cdot \frac{1}{2} K_B T

חוק החלוקה השווה מעניק מבט עמוק יותר על מונח דרגות החופש, ומראה כי מובנן אינו טריוויאלי. לדוגמה, ההמילטוניאן של חלקיק חופשי חד־ממדי הוא \mathcal{H} = \frac{1}{2}mv^2 ולכן חוק החלוקה השווה קובע כי האנרגיה החופשית שלו היא \langle U\rangle =\frac{1}{2}K_BT, שכן יש לו רק דרגת חופש ריבועית אחת. לעומת זאת, חלקיק כלוא בפוטנציאל הרמוני חד־ממדי מיוצג על ידי ההמילטוניאן \mathcal{H}=\frac{1}{2}mv^2+\frac{1}{2}kx^2 כאשר k הוא קבוע הקפיץ של הפוטנציאל ההרמוני וx הוא הסטייה משיווי משקל. לחלקיק כלוא זה יש שתי דרגות חופש ריבועיות ולכן האנרגיה החופשית שלו לפי משפט החלוקה השווה היא \langle U\rangle = 2\cdot \frac{1}{2}K_BT=K_BT. לכן, אף על פי שהחלקיק כלוא בפוטנציאל, האנרגיה החופשית שלו גדולה יותר משל חלקיק חופשי.

חלוקה השווה
קטגוריה:תרמודינמיקה
פרס גלובוס הזהב לשחקנית המשנה הטובה ביותר - סרט קולנוע

**פרס גלובוס הזהב לשחקנית המשנה הטובה ביותר - סרט קולנוע** (באנגלית: **Golden Globe Award for Best Supporting Actress – Motion Picture**) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית המשנה הטובה ביותר בסרט דרמה או קומדיה. הפרס נחשב לאחד המנבאים המדויקים ביותר לפרס אוסקר.

כשנוסד הטקס, הקטגוריה הנוכחית נקראה **השחקנית הטובה המשנה ביותר בסרט קולנוע**. וב-2005, שונה שמה של הקטגוריה ל**ההופעה הטובה ביותר של שחקנית משנה בסרט דרמה**.

נכון ל-2011, השחקניות להן המספר הרב ביותר של זכיות בפרס הן קארן בלק, רות גורדון, אנג'לה לאנסברי, אגנס מורהד ומריל סטריפ שכל אחת מהן זכתה פעמיים. מורין סטייפלטון מחזיקה במספר המועמדויות הרב ביותר עם 5 מועמדויות. לי גרנט מחזיקה במספר הפעמים הגבוה ביותר ששחקנית הייתה מועמדת לפרס אך לא זכתה עם 5 מועמדויות.

נכון ל-2011, 53 פעמים זכו שחקניות ממוצא אמריקאי (כולל שחקניות בעלות אזרחות כפולה, כמו לילה סקלה ואן-מרגרט). אחריהן זכו 10 פעמים שחקניות ממוצא בריטי. בסך הכול, רק שחקנית אחת ששיחקה בסרט שאינם דוברי אנגלית הייתה מועמדת לפרס; ולנטינה קורטז בסרט הצרפתי "לילה אמריקאי" (1974).

מתוך 68 השחקניות שזכו בפרס עד היום (מרס 2011), 28 מהן זכו לאחר מכן גם בפרס אוסקר לשחקנית המשנה הטובה ביותר שהוענק באותה שנה. האחרונה מביניהן הייתה מליסה לאו שזכתה ב-2011 על משחקה בסרט "פייטר".

## זוכות ומועמדות


הערה: השחקנית עם הסימן **†** זכתה באוסקר
הערה: השחקנית עם הסימן ***** הייתה מועמדת לאוסקר


## קישורים חיצוניים

* 
* אתר טקס גלובוס הזהב 
* פרס גלובוס הזהב במסד הנתונים IMDb 

## הערות שוליים

קטגוריה:פרס גלובוס הזהב
קטגוריה:שחקניות לפי פרס
גלובוס הזהב לשחקנית המשנה הטובה ביותר - סרט קולנוע
קטגוריה:נשים בקולנוע
גלובוס הזהב, שחקנית משנה
אלכסנדר שולגין

**אלכסנדר "סשה" תאודור שולגין** (**Alexander "Sasha" Theodore Shulgin**; 17 ביוני 1925 – 2 ביוני 2014) היה פרמקולוג, פסיכופרמקולוג וכימאי אמריקאי שנודע בפיתוחם של חומרים הלוצינוגנים וממריצים-מעוררים, שרבים מהם שימשו או משמשים כסמים פסיכואקטיביים או פסיכדליים.
שולגין התפרסם במיוחד אחרי שגילה שיטת סינתזה חדשה וקלה של הסם MDMA, הידוע בכינוי אקסטזי. החל משנות ה-70 המאוחרות ושנות ה-80 המוקדמות נפוץ השימוש בחומר זה כסם מסיבות ובניסיונות טיפול בדיכאון, חרדה ובעיקר בהפרעת דחק פוסט טראומטית. בשנת 1974 פיתח לראשונה את הסם 2C-B.

בשנים שלאחר מכן שולגין גילה, סינתז וחקר את השפעותיהן הביולוגיות של יותר מ-230 תרכובות פסיכואקטיביות.
בשנת 1991 ו-1997 חיברו הוא ואשתו אן שולגין את הספרים PiHKAL ו-TiHKAL בנושא סמים פסיכואקטיביים.

שולגין גילה פנתילאמינים רבים, ביניהם משפחת החומרים *2C (למשל 2C-B) ומשפחת החומרים DOx (למשל DOM או STP), סוג של נגזרות אמפטמיניות בעלות תכונות פסיכדליות.
בנוסף שולגין ביצע מחקרים חשובים על תרכובות מבוססות טריפטמין.

שולגין נולד ב-1925 בבקרלי, קליפורניה, כבנם של תאודור סטיבנס שולגין (1978-1893), יליד צ'ליאבינסק, רוסיה ולהנרייטה ד. לבית אטן (1960-1894), ילידת אילינוי
שני ההורים לימדו כמורים במחוז אלמידה.
מגיל 16 התחיל ללמוד עם מלגה כימיה אורגנית באוניברסיטת הרווארד
ב-1943 בימי מלחמת העולם השנייה עזב את לימודיו כדי להתגייס לחיל הים של ארצות הברית . בעת שירותו על משחתת אחות הגישה לו לבלוע כוס מיץ תפוזים עם אבקה בתחתית לפני ניתוח זיהום באצבע. הוא שתה את המיץ ונרדם מהר. כשהתעורר אחרי הניתוח למד שהאבקה שבלע הייתה רק סוכר שלא נמס. חוויה זו לימדה אותו להכיר את כוחם של הסוגסטיה והאפקט אינבו על נפש האדם.
בתום השירות הצבאי חזר שולגין לברקלי וב-1954 סיים דוקטורט בביוכימיה באוניברסיטה. בשלהי שנות ה-1950 סיים פוסט-דוקטורט בתחומי הפסיכיאטריה והפרמקולוגיה באוניברסיטת קליפורניה בסן פרנסיסקו.
אחרי שעבד זמן קצר כמנהל מחקר במעבדות Bio-Rad קיבל משרה כחוקר בכיר בחברת דאו כימיקלים. אחד מהישגיו הראשונים שם היה המצאת חומר הדברה ראשון שהיה מתכלה:ה"מקסקרבט". (mexacarbate)

### חייו הפרטיים
שולגין היה נשוי פעמיים: לנינה לבית גורדון עד יום מותה, ואחר כך לאן לבית גוטליב.
רוב חייו המאוחרים בילה בחוותו בלפאייט, קליפורניה.
ב- 8 באפריל 2008, כאשר היה בן 82, הוא עבר ניתוח להחלפת מסתם אאורטי בלב. ב-16 בנובמבר 2010 לקה באירוע מוחי ממנו החלים במידה רבה. באותה שנה ניתוח השתלת עור הציל את רגלו השמאלית שהייתה מועמדת לכריתה טיפולית.
באותה תקופה התחיל לסבול מסימנים ראשונים של קיהיון, שבא לידי ביטוי בעיקר בירידה ניכרת בזיכרון לטווח קצר. עם התקדמות הקיהיון נאלצה אשתו למכור חלק מנכסיהם על מנת לממן את הטיפול בו.
שולגין נפטר ב-2 ביוני 2014 בביתו מסרטן הכבד.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:ערכים שבהם תבנית בריטניקה אינה מתאימה
קטגוריה:ביוכימאים אמריקאים
קטגוריה:פרמקולוגים אמריקאים
קטגוריה:בעלי תואר דוקטור מאוניברסיטת קליפורניה בברקלי
קטגוריה:בוגרי אוניברסיטת הרווארד
קטגוריה:אמריקאים ממוצא רוסי
קטגוריה:פעילים למען לגליזציה של סמים קלים
קטגוריה:אמריקאים שנולדו ב-1925
קטגוריה:אמריקאים שנפטרו ב-2014
ז'אן איפוליט

**ז'אן איפּוֹלִיט** (בצרפתית: **Jean Hyppolite**; 8 בינואר 1907 – 26 באוקטובר 1968), היה פילוסוף צרפתי.

איפוליט היה פרשן חשוב של הפילוסוף הגרמני גאורג וילהלם פרידריך הגל ופרשן של פילוסופים גרמנים אחרים. היה המורה והפטרון של כמה מהבולטים בהוגי-הדעות של צרפת בתקופה שלאחר מלחמת העולם השנייה, ובהם מישל פוקו, ז'יל דלז וז'אק דרידה.

הוא סיים את לימודיו באקול נורמל סופרייר פחות או יותר באותו הזמן כמו ז'אן-פול סארטר. לאחר סיום לימודיו החל בלימוד רציני של הגל, ולימד עצמו גרמנית על ידי קריאת "הפנומנולוגיה של הרוח" של הגל בשפת המקור (איפוליט הוא שתרגם לצרפתית את הספר.)

ספרו "הלוגיקה והקיום" (*Logique et existence*) נחשב על ידי רבים כאבן-מסד לפוסטמודרניזם.

## ביבליוגרפיה
### בתרגום לעברית
*  "ההכחשה: פרשנות על ׳השלילה׳ של פרויד". מצרפתית: עילי ראונר, **[[מטעם]]**, חוב׳ 11 (ספטמבר 2007) עמ׳ 158–165
### בצרפתית

* 1946 *Genèse et structure de la « Phénoménologie de l'esprit » de Hegel*.
* 1948 *Introduction à la philosophie de l'histoire de Hegel*.
* 1953 *Logique et existence : essai sur la logique de Hegel*.
* 1955 *Études sur Marx et Hegel*.
* 1963 *Sens et existence dans la philosophie de Maurice Merleau-Ponty*.
* 1966 *Commentaire parlé sur la Verneinung de Freud.* in Ecrits de Jacques Lacan (Seuil) p. 879
* 1970 *Hegel et la pensée moderne : séminaire sur Hegel dirigé par Jean Hyppolite au Collège de France (1967-1968)*, textes publiés sous la direction de Jacques d'Hondt.
* 1971 *Figures de la pensée philosophique*.
* Giuseppe Bianco (éd.), *Jean Hyppolite : entre structure et existence*, Paris, Presses de la rue d'Ulm, 2013


## קישורים חיצוניים

קטגוריה:פילוסופים צרפתים
קטגוריה:בוגרי אקול נורמל סופרייר
קטגוריה:צרפתים שנולדו ב-1907
קטגוריה:צרפתים שנפטרו ב-1968
קלאו אדום-פנים

**קלאו אדום-פנים** (שם מדעי: *Bucorvus leadbeateri*) הוא מין עוף בסוג קלאו קרקע. זהו מין הקלאו הגדול ביותר.

גוף הקלאו בצבע שחור, וצבע הראש והסנטר אדום. יש באמצע הסנטר נקודה כחולה. צבע המקור שחור. אורכו כ-90-129 ס"מ, ומשקלו של קלאו זכר הוא כ-3.5 עד 6.2 ק"ג. הנקבות קטנות יותר מהזכרים, ומשקלן הוא כ-2.2 עד 4.6 ק"ג. הקלאו אדום הפנים מאופיין בעור חשוף בצבע אדום על הפנים ועל הגרון. המקור והקסדה שחורים, שגדולה יותר אצל הזכרים. הנקבות קטנות יותר ועל העור האדום שמעל הגרון יש כתמים כחולים.

הקלאו חי בערבות ובאדמות מרעה. הוא חי בארצות נמיביה, אנגולה, צפון דרום אפריקה, טנזניה, בבורונדי ובקניה. הקלאו ניזון מצפרדעים, זוחלים, חלזונות ויונקים קטנים. הצעירים תלויים במבוגרים עד גיל של כחצי שנה עד שנה.

הקלאו אדום הפנים הוא מין שמוגדר כ"פגיע", ומוגבל בדרך כלל לגנים הלאומיים. הוא חי בקבוצות של 5 עד כ-10 פרטים.

## גלריה

קובץ:Bucorvus leadbeateri -Philadelphia Zoo -upper body-8a.jpg|פלג הגוף העליון של זכר
קובץ:Bucorvus leadbeateri -Kruger National Park -four-8.jpg|קבוצה של קלאויים אדומי פנים, אחד מהם צעיר.
קובץ:Southern Ground Hornbill.JPG|קלאו אדום פנים מטייל בקרוגר פארק.
קובץ:Bucorvus leadbeateri -Masai Mara National Reserve, Kenya-8.jpg|קלאו אדום פנים בשמורת מסאי בקניה.


## ראו גם
* קלאו קרקעי

## קישורים חיצוניים

* אייבי ארז ונדב לוי, קלאו אדום הפנים: העוף המוזר בעל קרני הפר, "מסע אחר" 67

## הערות שוליים

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:קלאויים
קטגוריה:דרום אפריקה: עופות
קטגוריה:נמיביה: עופות
קטגוריה:קניה: עופות
קטגוריה:עופות הסוואנה האפריקנית
שירות ביטחון המדינה של מצרים

**שירות ביטחון המדינה המצרי** (בערבית: **مباحث أمن الدولة**; בתעתיק **מבאחת' אמן א-דולה**) היווה את המשטרה החשאית המצרית. מטרותיו היו מניעת חתרנות פוליטית, ולוחמה באדיקות איסלאמית. פורק בעקבות הפלתו של מובראכ בשנת 2011.

שם הארגון נקבע בשנות ה-70 על ידי אנואר סאדאת, נשיא מצרים דאז. לפני כן, בעת שהיה הארגון כפוף למשרד הפנים המצרי, נערכו בו שינויי שם עשרות פעמים.

## ההאשמות בעינויים
הארגון הואשם על ידי שורת ארגוני זכויות אדם בעולם (ביניהם גם אמנסטי אינטרנשיונל ו-Human Rights Watch) בכך שביצע עינויים אכזריים בנחקריו, וביניהם הכאה, תקיפה מינית, מכות חשמל, הטחת עלבונות, כיבוי סיגריות על עור הנחקר, והפעלת לחץ להודאה בפשעים שכלל לא ביצע. הארגון נודע כמוסד אכזר, אשר מוטב לשמור מרחק מנציגיו.

## יורשו

את הארגון שפורק החליף באפריל 2011 מנגנון חדש בשם **[[הביטחון הלאומי המצרי|הביטחון הלאומי]]** (**قطاع الأمن الوطنى**), אשר נועד לפעול תוך מתן כבוד לזכויות ולחרויות האזרח.



## קישורים חיצוניים
* 
*שר הפנים המצרי הוציא החלטה על פירוק מנגנון חקירות ביטחון המדינה, **דיווח בערבית**
קטגוריה:קהילת המודיעין המצרית
קטגוריה:המהפכה במצרים (2011)
ישיבת אדרת אליהו

שמאל|ממוזער|250px|בית המדרש באגף החדש
**ישיבת אדרת אליהו** היא ישיבה חרדית ליטאית השייכת לקהילת אדרת אליהו ("זילברמן"), שנמצאת בעיר העתיקה בירושלים.

מוסדות הישיבה כוללים תלמוד תורה, ישיבה קטנה הנמצאת ברובע היהודי ובה כ-75 תלמידים, ישיבה גדולה (כתשעים תלמידים) וכולל שבו כמאה אברכים, הנמצאים בבית הכנסת ציון המצוינת בחצר גליציה שברובע המוסלמי.

## תולדות הישיבה
הישיבה הוקמה בשנות השמונים על ידי הרב יצחק שלמה זילברמן, מייסד שיטת זילברמן, ובנו, הרב אליהו זילברמן. הישיבה נקראת על שם הגר"א. בעבר קמו תלמידי הישיבה ללמוד בחצות הלילה והתפללו תפילת שחרית כותיקין. כיום מעטים מן התלמידים ממשיכים לנהוג כך וסדר יומם של רוב התלמידים מתנהל באופן דומה לשאר הישיבות. במשך היום לומדים התלמידים כאשר הם מעוטרים בתפילין, וכמנהג הקהילה לקיים את מצוות התורה וחז"ל כפי שהם משתקפים בתלמוד, ובהתבסס על דעת הגר"א בכמה מקומות ועפ"י עדויות תלמידיו.

הישיבה משתייכת לזרם הליטאי, אולם המאפיינים של הקהילה שאליה היא משתייכת מייחדים אותה לעומת שאר הישיבות בזרם, כך שלמעשה בחור ישיבה מכל ישיבה אחרת במגזר יתקשה להשתלב בה בלי השקפה דומה. לפני ביצוע תוכנית ההתנתקות התקיימו בישיבה תפילות ותעניות לביטול הגזירה.

סדר הלימוד בישיבה הוא על פי הספק של דף גמרא ליום, והמסכתות הנלמדות בישיבה אינן בהכרח מה שנקרא **מסכתות ישיבתיות** הנלמדות בדרך כלל בישיבות הליטאיות, אלא כולל גם מסכתות נוספות, בנוסף לכך, בצורת הלימוד בישיבה מניחים דגש יותר על בקיאות מאשר על עיון, ואת הלימוד העיוני לומדים כדי לאסוקי שמעתתא אליבא דהלכתא (להסיק מן הסוגיא מהי פסיקת ההלכה).

בישיבה מתקיימים שיעורים בספרי הרמח"ל (מסילת ישרים, דרך ה' ועוד), ספר הכוזרי, ספר משלי עם ביאור הגר"א. שיעורים אלו נחשבים בקרב תלמידי הישיבה לחשובים לא פחות מהשיעורים במסכת הנלמדת.

ראש הישיבה הגדולה הוא הרב אליהו זילברמן. המשגיחים הם הרב מרדכי יוסף שיף והרב יהודה בן הרב אליהו זילברמן. הר"מים הם הרבנים משולם וורמסר, אליהו ברי"ט זילברמן, יקותיאל בן הרב אליהו זילברמן, צבי פסח דנציגר.

ראש הישיבה הקטנה הוא הרב ירמיהו זילברמן. הרב מנחם הייזלר - ר"מ ומשגיח. הר"מים הם הרבנים: יוסף דוד ציטרין, ירמיה וסרשטיין ומלאכי רואה.

## בוגרים מהישיבה
יצחק פינדרוס - ח"כ יו"ר סיעת יהדות התורה ויו"ר ועדת פניות הציבור של הכנסת

צבי סוכות - ח"כ במפלגת הציונות הדתית

## קישורים חיצוניים
* 
* דיון בפורום ספרים וסופרים על שיטת הרב זילברמן (עם אוסף לינקים)
* האתר של תלמוד תורה אדרת אליהו
* חרדים כתומים
* תולדות החצר שבה נבנתה הישיבה מאת עו"ד שבתי זכריה.

## הערות שוליים

אדרת אליהו
אדרת אליהו
אדרת אליהו
אדרת
קטגוריה:הנצחת הגר"א
קטגוריה:יצחק שלמה זילברמן
אייר מאוריציוס

[שמאל|ממוזער|250px|[איירבוס A330|איירבוס A350-900 של החברה]]
[שמאל|ממוזער|250px|[איירבוס A330|איירבוס A330-200 של החברה בסינגפור]]
**אייר מאוריציוס** (באנגלית: **Air Mauritius**) היא חברת התעופה הלאומית של מאוריציוס, בסיסה נמל התעופה הבינלאומי סיר סיווסאגור ראמגולם שבפור לואי. החברה מפעילה 3 טיסות פנימיות במדינה, ו-22 טיסות בינלאומיות ליעדים באפריקה, אסיה, אירופה, ואוקיאניה.

ב-22 באפריל 2020, בעקבות המשבר העולמי בענף התעופה שפרץ עם התפשטות מגפת הקורונה, ביקשה החברה הגנה מפני נושים, שלב אחד לפני הכרזה על פשיטת רגל.

## תולדות החברה
החברה נוסדה ב-14 ביוני 1968, והחלה לפעול ב-14 ביוני 1967 על ידי איש העסקים אמדה מאינגארד, בתחילה שכרה החברה מטוס פייפר PA-31 מאייר מדגסקר והחלה לטוס לראוניון.

בשנת 1970 חכרה מטוס בואינג 707 מחברת התעופה הבריטית בריטיש איירטורס (British Airtours), והחלה בפעילות בינלאומית.

בשנות השבעים הפעילה החברה מטוסי בואינג 707 ובואינג 747SP. בשנת 1987 רכשה מטוס ATR 42, ובשנת 1988 רכשה מטוס בואינג 767.
בשנת 1994 רכשה מטוסי איירבוס A340 שהחליפו את מטוסי הבואינג 747 שהיו ברשותה. בשנת 2002 רכשה מטוסי איירבוס A319, המשמשים אותה לטיסות אזוריות.

בשנת 1998 קבע מטוס בואינג 767 של החברה שיא עולמי כשטס מנובה סקוטיה למאוריציוס, מרחק של 14,042 ק"מ.

באפריל 2020, בעקבות מגפת הקורונה והירידה בתירות, נכנסה אייר מאוריציוס להליך של חדלות פירעון.
## בעלות
חברת התעופה בבעלות אייר מאוריציוס אחזקות (51%), קרן פור לואי (6.32%), השקעות המדינה (4.72%), ממשלת מאוריציוס (4.53%), רוג'רס קמפני (4.28%), אייר פראנס (2.78%), ואייר אינדיה (2.56%). במרץ 2007 העסיקה 2,761 עובדים.
## פעילות בישראל
מיד עם כינון יחסים דיפלומטיים בין מדינת ישראל למאוריציוס, ב-30 בספטמבר 1993, לאחר הפסקה של 20 שנה. השיקה אייר מאוריציוס, בשיתוף עם חברת אל על, קו משותף לישראל. הקו פעל עם קישור בפריז או יוהנסבורג. את "אייר מאוריציוס" מייצגת בישראל חברת "טל תעופה".
## צי המטוסים
צי המטוסים של החברה נכון לדצמבר 2021:

בנוסף לצי המטוסים, אייר מאוריציוס מפעילה שני מסוקים מסוג בל 206.

### פעלו בעבר
אייר מאוריציוס הפעילה בעבר את המטוסים הבאים:
*איירבוס A320-200
*איירבוס A319-100
*איירבוס A330-200
*איירבוס A340-300
*ATR 42-300
*ATR 42-500
*בואינג 747SP
*בואינג 767-200ER
*בואינג 767-300ER
*בואינג 707-320B
*בואינג 737-200
*לוקהיד L-1011
*דה הבילנד קנדה דאש 6 טווין אוטר

## קישורים חיצוניים

* 

 מדיה וקבצים בנושא אייר מאוריציוס באתר Airliners.net

## הערות שוליים

קטגוריה:מאוריציוס
מאוריציוס
קטגוריה:אייר פראנס-KLM
קטגוריה:אפריקה: חברות תעופה
הבחירות לנשיאות רוסיה 2000

[שמאל|ממוזער|[ולדימיר פוטין בטקס השבעתו לנשיא המדינה, 7 במאי 2000.]]
שמאל|ממוזער|פוטין ורעייתו בוחרים, 26 במרץ 2000.
**הבחירות לנשיאות רוסיה בשנת [[2000]]** התקיימו ב-26 במרץ 2000 והיוו למעשה אשרור של מינויו של ולדימיר פוטין לתפקיד הנשיא, כאשר מונה ב-31 בדצמבר 1999 לנשיא המדינה, מתוקף היותו ראש ממשלת רוסיה וממלא מקום הנשיא, כיוון שהנשיא המכהן בוריס ילצין התפטר במפתיע, זמן קצר לפני כניסת השנה והמאה החדשה.

באותו היום שבו נערכו הבחירות לנשיא המדינה, נערכו בחירות בארבעה מחוזות ורפובליקות רוסיות, לבחירת ראשיהן - כך נערכו בחירות לראש מחוז אלטאי, למושל מחוז מורמנסק, ולראש המחוז היהודי האוטונומי כמו גם בחירות למושלות המחוז האוטונומי חנטי ומנסי.

מבחינות רבות קמפיין הבחירות הזה היה היסטורי, משום שלראשונה בתולדות רוסיה, התמודדה אישה לתפקיד הנשיא, לאחר שכבר עמדו נשים בראש המדינה ברוסיה, אך כקיסריות.

## המועמדים ותוצאות הבחירות

## איכות הבחירות
משקיפי ה-OSCE חשו כי הבחירות, באופן כללי, הותאמו להתחייבויותיה של רוסיה כחברה ב-OSCE וכחברה משקיפה במועצת אירופה. המשקיפים טענו כי היה לחץ על התקשורת (שבשליטת האוליגרכים) להציג את המועמד ולדימיר פוטין באור חיובי יותר משאר המועמדים.

## קישורים חיצוניים

קטגוריה:הבחירות לנשיאות רוסיה
קטגוריה:2000 ברוסיה
קטגוריה:2000 בפוליטיקה
הבחירות לנשיאות רוסיה 1996

**הבחירות ל[[נשיא רוסיה|נשיאות רוסיה]] ב-[[1996]]** נערכו ב-16 ביוני 1996 ואף שהתמודדו בהן 11 מועמדים שונים, מרבית המירוץ לנשיאות היה בין הנשיא המכהן בוריס ילצין שביקש קדנציה שנייה רצופה, לבין המועמד שנתמך על ידי הקומוניסטים, גנאדי זיוגאנוב, שהפסיד לבסוף בסיבוב השני.

בין הסיבוב הראשון לסיבוב השני התרחשה פרשת זירוקס שהשפיעה על הקמפיין של ילצין והובילה להדחתם של השמרנים שניהלו את הקמפיין מקודם לכן.
## המועמדים ותוצאות הבחירות

## קישורים חיצוניים

קטגוריה:הבחירות לנשיאות רוסיה
קטגוריה:1996 ברוסיה
רוסיה
Refactoring

**ארגון הקוד מחדש** (נקרא גם **Refactoring**) הוא תהליך של שיפור קוד קיים על ידי שימוש בטכניקות שמשנות את המבנה הפנימי של הקוד מבלי לשנות את ההתנהגות החיצונית שלו. 

שיפור הקוד הקיים בא לידי ביטוי בקריאות הקוד, יעילות הקוד מבחינת סיבוכיות ריצה ומקום, והפיכת הקוד למודולרי  הניתן להרחבה בקלות.

Refactoring יכול להיעשות במספר טכניקות:

* מחיקת שכפולים בקוד ומעבר לפונקציות המבצעות פעולות סדרתיות החוזרות על עצמן.
* מתן שמות משמעותיים למשתנים או פונקציות.
* מעבר לתכנות מונחה עצמים.
* מחיקת קוד מיותר.
* שינוי ייצוג המשתנים - לדוגמה: בשפת python ניתן לחסוך פי 2 במקום על ידי מעבר מייצוג int64 לint32 כאשר מזהים שאין צורך ב64 סיביות לתוכן הספציפי של הנתונים.

ישנן סביבות עבודה, כגון ויז'ואל סטודיו, המספקות כלים לביצוע refactoring באופן אוטומטי או אוטומטי-למחצה.

תהליך ה-Refactoring מורכב משלושה שלבים:
# זיהוי נקודות פוטנציאליות ל-Refactoring.
# החלת טכניקת ה-Refactoring הרלוונטית לאותה נקודה.
# בדיקה שההתנהגות החיצונית של הקוד לא השתנתה.

יתרונות Refactoring לעומת בניית הקוד מחדש:
* Refactoring אורך פחות זמן באופן משמעותי מתכנות מחדש, בהנחה שהאדם שמבצע את השינוי מכיר היטב את הקוד ואת הפונקציונליות שלו.
* לו"ז צפוי (לאחר הערכה על פי קטע קוד קטן).

## היסטוריה
השימוש הידוע הראשון במושג "Refactoring"  בספרות היה בספטמבר 1990, במאמר של ויליאם פ. אופדיק וראלף א. ג'ונסון. בתזה של אופדיק שפורסמה ב-1992, הוא השתמש שנית במונח זה. המונח "Refactoring" היה בשימוש בשפת התכנות Forth מאז שנות השמונים המאוחרות של המאה ה-20. פרק שש בספרו של ליאו ברודי מוקדש לנושא זה.

## ראו גם
* סיבוכיות קוד

## קישורים חיצוניים
* Visual Studio Express–יכולות Refactoring
* Sniff Out That Smelly Code
* צחצח והברק מאת יואל ספולסקי
* הגדרה של Refactoring - מאת וייס שי
* הנדסת תוכנה - Refactoring - שקף 67 בהרצאה בנושא עבודה עם קוד קיים - מאת ראובן יגל

קטגוריה:תכנות
האיגוד הבין-לאומי למדעי האזור

**האיגוד הבין-לאומי למדעי האזור** (באנגלית: **RSAI – Regional Science Association International**) הוא איחוד של ארגונים בינלאומיים העוסק במדעי האזור. הארגון נוסד בשנת 1954 ומקום מושבו הוא באוניברסיטת האיים האזוריים הממוקמת בעיר הבירה של האיים האזוריים: "פונטה דלגדה" השייכים לפורטוגל. זוהי קהילה בינלאומית של חוקרים המעוניינים לחקור את ההשלכות האזוריות של התהליכים הלאומיים והבינלאומיים של שינוי כלכלי וחברתי.

## היסטוריה
בסוף שנות ה-40 ותחילת שנות ה-50 המוקדמות עבד הכלכלן וולטר איסרד יחד עם קבוצה של אקדמאים בניתוח של אזורים, ורמת הפיתוח. אנשי אקדמיה אלה הגיעו ממספר תחומים: כלכלה, גאוגרפיה, תכנון ערים ואזורים, מדע המדינה וסוציולוגיה של הכפרים. הם ראו בעיני רוחם זאת בתור מאמץ תחומי אחד שחייב מושגים תאורטיים ייחודיים, כלים מתודולוגיים, ונתונים שונים. בגלל שמאמצם היה רב תחומי, הארגון האקדמי הקיים הביא את המשתתפים יחד ולכן הם יצרו ארגון משלהם.

בשנת 1961 היו בארגון 960 חברים ונוסד הסניף במערב ארצות הברית. לאחר מכן בשנת 1963 נוסד הסניף ביפן, ואחריו סניפים נוספים ברחבי אירופה, הודו, ארגנטינה, וברזיל. בשנת 1969 קיים הסניף היפני ועידה בינלאומית בנושא האוקיינוס השקט. בהדרגה החל תיאום בין הסניפים השונים לגבי סידור בארגון, וכתוצאה מכך בשנת 1990 השתנה המבנה הארגוני לפיו ישנם 3 ארגוני גג העומדים בראשם של ארגונים ארציים.

בישראל פועלת השלוחה בפקולטה לאדריכלות של הטכניון בחיפה ובאוניברסיטת בן-גוריון בבאר שבע.

## קישורים חיצוניים
* 

קטגוריה:ארגונים בין-לאומיים אזוריים
קטגוריה:מוסדות מדעיים בין-לאומיים
קטגוריה:גאוגרפיה אנושית
קטגוריה:מדעי העיר והאזור
קטגוריה:האיים האזוריים
אקול פראטיק דה אוטז אטיד

**אֵקוֹל פְּרָאטִיק דֶה אוֹטְז אֵטִיד ** (בצרפתית: **École pratique des hautes études**; בעברית: **בית הספר היישומי ללימודים גבוהים**; ידועה בראשי התיבות: **EPHE**) היא אוניברסיטה בצרפת, הממוקמת בתוך מבנים אוניברסיטאיים שונים, בפריז ובערים שונות ובהן בורדו, מרסיי, ליון, גרנובל, דיז'ון ואף במוּרֵאה (פולינזיה הצרפתית).

## היסטוריה
נוסדה בתאריך 31 ביולי 1868 על ידי צו של ויקטור דורואה (Duruy), השר לחינוך הציבור, והיא כיום חלק ממשרד החינוך הצרפתי. ייעוד המוסד הוא פיתוח המחקר וההכשרה באמצעות עבודה מעשית במחקר. האקול פראטיק מציעה רק לימודים מתקדמים מתואר שני (post-graduates) ואילך במגוון של תחומי התמחות גבוהה, אשר בדרך כלל אינם נלמדים באוניברסיטאות רגילות. אישים הנמנים עם הבולטים שבמלומדי צרפת במדעי הרוח חקרו במוסד זה, כמו מרסל מוס, ז'ורז' דומזיל, קלוד לוי-שטראוס ופרנאן ברודל.

ב-1975, המחלקה ה-VI שנוצרה ב-1947 כמחלקה למדעי החברה (Sciences Économiques et Sociales), קיבלה אוטונומיה והפכה למוסד עצמאי להשכלה גבוהה: בית הספר ללימודים גבוהים במדעי החברה (École des Hautes Études en Sciences Sociales; בראשי תיבות: EHESS).

השיעורים ניתנים על ידי חוקרים המכונים "Directeurs d'études". הסמינרים בו פתוחים לכל. המוסד מעניק תארים למסיימים לימודיהם בו, ובהם תואר שני ושלישי.
המוסד מחולק ל-3 מחלקות:
* מדעי החיים וכדור הארץ
* לימודי היסטוריה ופילולוגיה (ידועה גם כ"מחלקה הרביעית")
* מדעי הדת (נוסדה ב-1886).

## קישורים חיצוניים

* 

קטגוריה:קצרמר צרפת
קטגוריה:צרפת: אוניברסיטאות ומכללות
קטגוריה:פריז: אוניברסיטאות ומכללות
רב אחא מדפתי

**רב אחא מדפתי** היה אמורא בבלי בן הדור השישי לאמוראי בבל, מחכמי ישיבת סורא במתא מחסיא.

אמרותיו מוזכרות פעמים רבות בתלמוד הבבלי, לרוב הוא מתדיין עם חבירו רבינא.

## אי מינויו לראש הישיבה
אחרי פטירת רב אשי כיהנו שלושה אמוראים בתפקיד ראש ישיבת סורא, בזה אחר זה: רב יימר, רב אידי בר אבין השני ורב נחמן בר רב הונא. לאחר פטירת רב נחמן בר רב הונא, נועצו החכמים למנות ראש ישיבה במקומו.

בתלמוד מסופר, שמר בר רב אשי הסתובב בשוק העיר מחוזא, ושמע שוטה אחד שהיה צועק: ראש הישיבה שעתיד להתמנות במתא מחסיא חותם בשם טביומי (כלומר, הוא עצמו, מר רב בר אשי שהיה נוהג לחתום בשם זה). בשמעו זאת החליט להגיע אל הישיבה במתא מחסיא. בינתיים נמנו החכמים למנות את רב אחא מדפתי לראש הישיבה. כיוון ששמעו שמר בר רב אשי בדרכו אל הישיבה, שלחו אליו שני תלמידים לבקש את אישורו למינוי זה של רב אחא. מר בר רב אשי עיכב אצלו את זוג התלמידים, וחכמי הישיבה שלחו אליו זוג נוסף. הוא עיכב גם אותם, וכך עשה עד שהתקבצו אצלו עשרה תלמידים. פתח הוא ודרש, כפי הנוהג שדרשת "כלה" אינה נפתחת ללא עשרה. בכך התמנה הוא עצמו לראש הישיבה. רב אחא, בשמעו זאת, אמר: "כל המריעין לו (גורמים רע מן השמיים) - לא במהרה מיטיבין לו, וכל המיטיבין לו - לא במהרה מריעין לו". כלומר, מכיוון שהיטיבו עם מר בר רב אשי מן השמיים לא ירעו לו והוא לא יפסיד את ראשות הישיבה.
אחד הטעמים שניתנו בדבר, קושר את המעשה במקור אחר, שבו נאמר שחכם המתמנה לראש ישיבה - עם המינוי נמחלים כל עוונותיו. זו, אפוא, הסיבה שמר בר רב אשי התעניין במיוחד בתפקיד זה, וזו גם הסיבה לאכזבתו של רב אחא מדפתי.

## קישורים חיצוניים

* 
* 

## הערות שוליים

קטגוריה:הדור השישי לאמוראי בבל
בלוויו היל

**בלוויו היל** (באנגלית: **Bellevue Hill**) הוא פרוור בסידני, המנוהל על ידי מועצת וולהרה.

## גאוגרפיה

בלוויו היל ממוקם כחמישה ק"מ מזרחית למרכז העסקים הראשי של סידני, באזור הפרוורים המזרחיים. הוא גובל במזרח ברוז ביי, בצפון בפוינט פייפר, במערב בפרוורים אדג'קליף, פדינגטון וולהרה ובדרום בבונדיי. בדרומו של הפרוור עובר פארק קופר, גן ציבורי צר וארוך שנמתח לאורך ערוץ נחל מצוקי. הפארק כולל מגרשי ספורט, אזורי פיקניק, שביל הליכה ומחסות גשם עשויי פיברגלס, המוסווים בין הצוקים.

## היסטוריה
בלוויו היל נוסד במאה ה-19, כשמהגרים אירים קראו למקום ויניגר היל (Vinegar Hill), על שם מרד ידוע באירלנד ב-1798. בעקבות מחאתו של המושל הכללי דאז לכלן מקווארי, הוא החליט לשנות את שם הפרוור לבלוויו היל - מצרפתית, גבעת הנוף היפה. בתחילת המאה ה-20 עבר בפרוור קו חשמליות, שנסע מאזור העיר דרך רחוב אוקספורד, ובבונדיי ג'נקשן פנה דרך בלוויו היל בדרך לבונדיי.

## תרבות
בלוויו היל נחשב כפרוור עשיר, כשחציון ערך הנכסים בו עולה על 3.5 מיליון דולר אוסטרלי, נכון ל-2011. במדד ערך הבתים, הוא הפרוור השני הכי יקר בסידני, שני אך לווקלוז הסמוך לו. בלוויו היל ניתן לציון בריכוז יהודי גדול - אחוז הדרים בו המגדירים עצמם כיהודים הוא 24.5 אחוז (כמעט רבע) - זאת לעומת יחס היהודים לכלל האוכלוסייה בסידני רבתי, שעומד על 0.9 אחוז בלבד. בפרוור בית ספר יהודי, מוריה, שנחנך בשנת 1952.

בפרוור שמונה בתים שנמצאים במרשם הנכסים של המדינה. הוא מציג מספר רב של סגנונות אדריכליים, כגון ויקטוריאני, ארטס אנד קרפטס ועוד. הפרוור היה בעבר ביתה של השחקנית טוני קולט ובעלה.

## קישורים חיצוניים

* בלוויו היל באתר "Dictionary of Sydney"
* בלוויו היל באתר "Sydney Suburbs" 

## הערות שוליים

קטגוריה:פרוורי סידני
רבי ירמיה (הראשון)

**רבי ירמיה** הראשון היה תנא ואמורא בדור האחרון לתנאי ארץ ישראל, בתקופת המעבר בין התנאים לאמוראים.
## ההוכחות
במסכת סוכה מוזכר כי אחד מתלמידיו של רבי ירמיה, היה חכם בשם חזקיה, בעל הערכי תנאים ואמוראים מסתפק האם מדובר בחזקיה בנו של רבי חייא, או בחזקיה בן בתו של רב שחי בדורו של רב. 

במסכת זבחים מוזכרים רב הונא וחזקיה תלמידיו של רבי ירמיה. בעל הערכי תנאים ואמוראים, מעורר את השאלה, מי הוא רב הונא זה, שהרי לא ייתכן שמדובר ברב הונא הידוע וברבי ירמיה הידוע שהיה תלמידו של רבי זירא שהיה תלמידו של רב הונא, ולכן מן ההכרח לומר שמדובר בשני אמוראים בשם רב הונא, או לחלופין שמדובר בשני אמוראים בשם רב ירמיה. כדי ליישב את כל התמיהות המחקריות, הוא מציג שתי אפשרויות מחקריות:

הראשונה – כי היו שלושה אמוראים בשם רבי ירמיה:

*היה רבי ירמיה בדור הראשון, ותלמידיו היו חזקיה.

*בנוסף לכך, היה חכם אחר בשם רבי ירמיה, שהיה תלמידו של רבי יוחנן, שתלמידיו היו רב הונא ורב נחמן, אודותיו מובאת העובדה המובאת במסכת גיטין, אודות רב נחמן שישב לפני רב ירמיה, והוא מזכיר אמרות בשם רבי יוחנן. רבי ירמיה זה היה מזקני תלמידיו של רבי יוחנן, ולכן אמר לרבי אבהו שיש להעדיף את שיקול דעתו ושל חבריו רבי אבין ורבי מיישא על פני דעתם של רבי אבהו ושאר צעירי התלמידים.

*השלישי היה רבי ירמיה הידוע והמוזכר ברוב הפעמים בתלמוד בר תחליפא, תלמידו של רבי זירא, וכן היה תלמיד תלמידיהם של רבי יוחנן

האפשרות השנייה, היא שהחזקיה המוזכר הוא חזקיה בן בתו של רב, ואם כן היו שני רבי ירמיה בלבד: תלמידו של רבי יוחנן, ותלמיד תלמידם של רבי יוחנן.

## תולדות חייו
בהנחה שהאפשרות הראשונה שהציג בעל הערכי תנאים ואמוראים נכונה, הרי שרבי ירמיה זה היה רבו של האמורא הידוע חזקיה, בנו של רבי חייא. לפי זה, ייתכן שהיה תנא, וייתכן שהוא אותו רבי ירמיה המוזכר בברייתות פעמים רבות, לפעמים מוזכר כשהוא חלוק עם "אחרים", שהוא כינויו של רבי מאיר.
## קישורים חיצוניים

*
* ר' ירמיה תנא דבי ר' ישמעאל וערפול זהותו בתלמוד הבבלי", **ושמואל בקוראי שמו**, ספר זיכרון לשמואל לייטר, בעריכת מנחם הירשמן, אוריאל סימון, שמא יהודה פרידמן, משה רוסמן, ירושלים תשע”ו, עמ' 115

## הערות שוליים

קטגוריה:הדור החמישי לתנאים
קטגוריה:הדור הראשון לאמוראי ארץ ישראל
קטגוריה:תלמידי רבי שמעון בר יוחאי
קטגוריה:דור המעבר לאמוראי ארץ ישראל
קטגוריה:תלמידי רבי יהודה הנשיא
פרס גלובוס הזהב לשחקן המשנה הטוב ביותר - סרט קולנוע

**פרס גלובוס הזהב לשחקן המשנה הטוב ביותר - סרט קולנוע** (באנגלית: **Golden Globe Award for Best Supporting Actor – Motion Picture**) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקן המשנה הטוב ביותר בסרט דרמה או קומדיה. הפרס נחשב לאחד המנבאים המדויקים ביותר לפרס אוסקר.

כשנוסד הטקס, הקטגוריה הנוכחית נקראה **השחקן המשנה הטוב ביותר בסרט קולנוע**. וב-2005, שונה שמה של הקטגוריה ל**ההופעה הטובה ביותר של שחקן משנה בסרט דרמה**.

נכון ל-2011, השחקנים שזכו הכי הרבה פעמים בפרס היו ריצ'רד אטנבורו, אדמונד גוון, מרטין לנדאו ואדמונד או'בראיין שכל אחד מהם זכה פעמיים. ג'ק ניקולסון מחזיק במספר הפעמים הגבוה ביותר ששחקן היה מועמד לפרס עם 5 מועמדויות. יו גריפית' וג'ייסון רוברדס מחזיקים במספר הפעמים הגבוה ביותר ששחקן היה מועמד לפרס אך לא זכה עם 3 מועמדויות כל אחד מהם.

נכון ל-2011, 45 פעמים זכו שחקנים ממוצא אמריקאי. אחריהם זכו 15 פעמים שחקנים ממוצא בריטי. אחריהם זכו 3 פעמים שחקנים ממוצא אוסטרי. בסך הכול, רק שחקן אחד ששיחק דמות שאינה דוברת אנגלית היה מועמד לפרס; בניסיו דל טורו בסרט האמריקאי "טראפיק" (2000). רק שני שחקנים זכו להיות מועמדים פעמים באותו שנה; יו גריפית' ב"אוליבר!" וב"יום הדין" (1968), ודניס הופר ב"קטיפה כחולה" וב"ימים של תהילה" (1986). רק שחקן אחד זכה בפרס בקטגוריה זו לאחר מותו; הית' לדג'ר ב"האביר האפל" (2008).

מתוך 68 השחקנים שזכו בפרס עד היום (מרס 2011), 33 מהם זכו לאחר מכן גם בפרס אוסקר לשחקן המשנה הטוב ביותר שהוענק באותה שנה. האחרון מביניהם היה כריסטיאן בייל שזכה ב-2011 על משחקו בסרט "פייטר".

## זוכים ומועמדים



הערה: השחקן עם הסימן **†** זכה באוסקר
הערה: השחקן עם הסימן ***** היה מועמד לאוסקר


## קישורים חיצוניים
* 
* אתר טקס גלובוס הזהב 
* פרס גלובוס הזהב במסד הנתונים IMDb 

קטגוריה:פרס גלובוס הזהב
גלובוס הזהב, שחקן משנה
חזקיה בן רבי חייא

**חזקיה** היה אמורא בתקופת המעבר בין התנאים לאמוראים, בנם של רבי חייא ויהודית, ותאומו של יהודה.

## חייו ומעמדו
חזקיה היה  בנם של רבי חייא ויהודית, ותאומו של יהודה בריה דרבי חייא.

היה רבו של רבי יוחנן, והוא סתם "חזקיה" המוזכר בתלמוד פעמים רבות.

לדעת רש"י ותוספות הוא נחשב גם לתנא.

על חבריו נמנו רבי ינאי שהיה קשיש ממנו, בר קפרא, רב כהנא (הראשון), ורבי יהושע בן לוי.

על תלמידיו הגדולים נמנה רבי יוחנן, וכל זמן שהוא היה קיים, לא מונה רבי יוחנן לראש ישיבה, מפאת כבוד רבו.

בית מדרשו היה בטבריה ומסופר כי הוא קרא את המגילה בטבריה גם בי"ד באדר וגם בט"ו באדר, מכיוון שהסתפק האם עיר מוקפת חומה היא עיר שמוגנת מארבעת צדדיה, ואם כן גם עיר כזו שיש את הכנרת בשפתה נחשבת לעיר מוקפת, או שמא הגדר של חומה הוא שהעיר מכוסה מכל ארבעת צדדיה ולא ניתן לרגל בה מבחוץ.

## תורתו

## משפחת רבי חייא

## ראו גם
*בני רבי חייא

## קישורים חיצוניים

*
*
* 

## הערות שוליים

קטגוריה:דור המעבר לאמוראי ארץ ישראל
קטגוריה:משפחת רבי חייא
קטגוריה:תלמידי רבי יהודה הנשיא
קטגוריה:הדור הראשון לאמוראי ארץ ישראל
קטגוריה:קברי צדיקים בטבריה
קטגוריה:תלמידי רבי חייא
קטגוריה:תלמידי רבי ינאי
קטגוריה:עולים לארץ ישראל במאה ה-2
קטגוריה:עולים מבבל לארץ ישראל בעת העתיקה
קטגוריה:יהודי בבל במאה ה-2
הקריה הלאומית לארכאולוגיה של ארץ ישראל

**הקריה הלאומית לארכאולוגיה של ארץ ישראל ע"ש [[ג'יי שוטנשטיין|ג'יי]] וג'ני שוטנשטיין** הוא משכנה של רשות העתיקות המאחד את כל יחידות רשות העתיקות הפזורות ברחבי ישראל למבנה מרכזי. הקריה ממוקמת בקריית המוזיאונים בקריית הלאום בירושלים, בסמוך למוזיאון ישראל ומוזיאון ארצות המקרא. את הקריה תכנן האדריכל משה ספדיה.

## היסטוריה
טקס הנחת אבן הפינה נערך ב-15 באוקטובר 2006, אך מאחר שהמדינה הקצתה לפרויקט רק 60 מיליון שקלים, שאר תקציב ההקמה היה תלוי בתרומות ובניית המבנה התעכבה.

בנובמבר 2007 אשרה הוועדה מחוזית לתכנון ולבנייה את תוכנית המבנה. התכנון המפורט הסתיים בשנת 2010. בראשית שנת 2011 הסתיימה החציבה בשטח. בינואר 2012 פרסמה רשות העתיקות מכרז לבניית המתחם שישתרע על שטח של 35,000 מ"ר. עלות הפרויקט על פי התכנון הראשוני הייתה 300 מיליון שקל. לאחר שלבניין נוספו שימושים נוספים ביניהם: משרדי המטה של רשות העתיקות, מחסני העתיקות לאכלוס כשני מיליון פריטים, מעבדות, ספרייה וחללי תצוגה לציבור, עלה תקציב ההקמה ל-400 מיליון שקל.

באוקטובר 2016 נערך טקס חנוכת המבנה, אולם בפועל בנייתו לא הושלמה עקב חוסר במשאבים ורק האגף המזרחי אוכלס. הבנייה נמשכה במקביל עם גיוס תרומות נוספות.

## המרכז הלאומי למטבעות ע"ש שאול א. פוקס
**המרכז הלאומי למטבעות ע"ש שאול א. פוקס** הוא מרכז המחקר הישראלי הראשון לנומיסמטיקה. מרכז המחקר כולל למעלה מ-120,000 מטבעות מתקופות שונות החל מלפני כ-2,300 שנה ועד המאה ה-17. רוב המטבעות הם ממצאים בודדים מחפירות ארכאולוגיות גדולות וקטנות. בנוסף האוסף כולל למעלה מ-150 מטבעות זהב, כסף וברונזה, המתחילים בתקופה הפרסית לתקופה העות'מאנית. חשיבותו יוצאת הדופן של האוסף נובעת מכך שמקורם של כמעט כל המטבעות נקבע. לכן, היא מייצגת את אחד ממאגרי המידע המדעי הגדולים ביותר מסוגו בעולם. רוב הרכישות נעשו בין 1925 ועד 1948.

## הספרייה הלאומית לארכאולוגיה

במרכז הוקמה הספרייה הלאומית לארכאולוגיה שמשמשת גם בתור ספריית ייעוץ ומחקר, עלות הפרויקט כ-300 מיליון שקלים.

## תקומה מן האפר

"תקומה מן האפר" הוא מרכז של רשות העתיקות בקריה הלאומית לארכאולוגיה של ארץ ישראל, בו מוצגת תערוכה המציגה את חלקה של רשות העתיקות באיתור וזיהוי חללי טבח שבעה באוקטובר וחפצים הקשורים אליהם.

## גלריית תמונות

## ראו גם
* קריית הלאום
* רשות העתיקות

## קישורים חיצוניים

* הקריה הלאומית לארכאולוגיה של ארץ ישראל באתר WikiMapia
* הודעת רשות העתיקות על הנחת אבן הפינה לקריה הלאומית לארכאולוגיה של ארץ ישראל באתר רשות העתיקות
* הקריה לארכאולוגיה של ארץ ישראל - על שם ג'י וג'ייני שוטנשטיין באתר רשות העתיקות
* הודעת משרד ראש הממשלה בטקס הנחת אבן הפינה באתר משרד ראש הממשלה
* הקריה הלאומית לארכאולוגיה של ארץ ישראל צילום מבפנים 23/5/2024, סרטון בערוץ יו טיוב
* הקריה הלאומית לארכאולוגיה של ארץ ישראל בגבעת רם בירושלים, מבנה חדש 23/5/24, סרטון בערוץ יו טיוב
* הקריה הלאומית לארכאולוגיה של ארץ ישראל  בירושלים מתקן דמוי אוהל חפירה מתנשא מעל המבנה. 23/5/24   סרטון בערוץ יו טיוב

## הערות שוליים

קטגוריה:ארכאולוגיה של ארץ ישראל
קטגוריה:עתיקות ארץ ישראל
קטגוריה:ירושלים: מוזיאונים לארכאולוגיה
קטגוריה:קריית הלאום
קטגוריה:רשות העתיקות
קטגוריה:מבנים ואתרים שתכנן משה ספדיה
עונת המכשפה

**עונת המכשפה** (באנגלית: **Season of the Witch**) הוא סרט פעולה, אודות קבוצת אבירים במאה ה-14 הנשלחת למשימה להשמיד מכשפה. הסרט יצא לאקרנים ב-7 בינואר 2011 בבימויו של דומיניק סנה. בסרט מככבים ניקולס קייג' ורון פרלמן בתפקידים הראשיים. שחקני המשנה בסרט כוללים את קלייר פוי, סטיבן קמפבל מור, רוברט שיהאן, אולריך טומסון וסטיבן גראהם.

## עלילת הסרט
האבירים ביימן (ניקולס קייג') ופלסון (רון פרלמן) מחליטים לנטוש את הכנסייה בעקבות טבח המוני בנשים וילדים. בדרכם הם מגיעים לעיר שבה שוררת מגפת "המוות השחור" שהתפשטה לכאורה בעקבות נערה שמואשמת בכישוף (קלייר פוי) . אנשי העיר חושפים את זהותם של האבירים ומביאים אותם לקרדינל דאמברוייז (כריסטופר לי). הקרדינל מבקש מהם שיובילו חבורה של אבירים השומרים על מכשפה למנזר שבו ייערך לה טקס להסרת המגפה. בהתחלה מסרבים ביימן ופלסון, אך הם נעתרים לבקשה כשמובטח להם שלנערה ייערך משפט הוגן. הם יוצאים לדרך עם הכומר דאבלזאק (סטיבן קמפבל מור), קאי (רוברט שיהאן), האביר אקהרט (אולריך טומסון) והנוכל האגאמר (סטיבן גראהם).

לבסוף, הם מגיעים למנזר ומגלים שהמגפה כבר התפשטה. דאבלזאק מתחיל לבצע את הטקס, אך בעיצומו הכלוב נמס. המכשפה תוקפת אותם ומתברר שהיא למעשה שד שנכנס לגופה של הנערה. לבסוף, קאי מצליח להוציא את השד מהנערה, אך מלבדו נהרגים במהלך העלילה כל שאר חברי המשלחת.

## צוות שחקנים
* ניקולס קייג' – ביימן
* רון פרלמן – פלסון
* קלייר פוי – אנה (המכשפה)
* סטיבן קמפבל מור – דאבלזאק
* רוברט שיהאן – קאי
* אולריך טומסון – אקהרט
* סטיבן גראהם – האגאמר
* כריסטופר לי – הקרדינל דאמברוייז

## ביקורות והכנסות
הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 10%. הסרט הכניס ביום הראשון לצאתו לאקרנים כ-3.7 מיליון דולר. בסוף השבוע הראשון לצאתו בהפצה כללית הסרט הכניס כ-13.5 מיליון דולר. נכון ל-28 במאי 2011 גרף הסרט הכנסות של למעלה מ-90 מיליון דולר.

## קישורים חיצוניים
* 

קטגוריה:סרטי פנטזיה
קטגוריה:סרטי 2011
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטים על קללות
קטגוריה:סרטי מתח על-טבעיים אמריקאיים
התפלגות בינומית שלילית

בתורת ההסתברות, **התפלגות בינומית שלילית** היא התפלגות בדידה המתארת את מספר ההצלחות בסדרת ניסויי ברנולי בלתי תלויים לפני שמתרחשים מספר כישלונות קבוע נתון מראש, r. לדוגמה, אם מטילים מטבע שוב ושוב, כישלון יוגדר כעץ, וסדרת ההטלות תיעצר כאשר יתקבל עץ בפעם השלישית (אם r=3), אז מספר ההצלחות (קבלת "פלי") יתפלג באופן בינומי שלילי.

אם ההסתברות להצלחה בכל ניסוי היא p וההסתברות לכישלון היא 1-p, אז מספר ההצלחות האקראי, X, יתפלג התפלגות בינומית שלילית עם הפרמטרים r ו־p ומסמנים זאת כך:

משתנה מקרי X מתפלג נקודתית:
:  P_X(k) = {r+k-1 \choose k} (p)^k (1-p)^r \quad\text{for }k = 0, 1, 2, \dots 

כאשר הביטוי בסוגריים הוא המקדם הבינומי ושווה:
: {r+k-1 \choose k} = \frac{(r+k-1)!}{k!\,(r-1)!} 

תוחלת של משתנה מקרי בינומי שלילי היא \frac{r}{p} והשונות \frac{r(1-p)}{p^2}

## התפלגויות קשורות

## קישורים חיצוניים
* 

בינומית שלילית
קלנסי בראון

**קלרנס ג'. "קלנסי" בראון השלישי** (באנגלית: **Clarence J. Brown III**, נולד ב-5 בינואר 1959) הוא שחקן ומדבב אמריקאי. נודע בעקבות תפקידיו כקפטן ביירון הדלי ב"חומות של תקווה" זוכה פרס האוסקר, סמל זים ב"גברים בחלל", קורגן ב"איש הנצח" וכקולם של מר קראב בסדרה "בובספוג מכנסמרובע" ולקס לות'ור בסופרמן: סדרת האנימציה.

## ראשית חייו
בראון נולד באורבנה, אוהיו לג'ויס ולקלרנס "באד" בראון הבן, היא פסנתרנית קונצרטים והוא איש קונגרס ויו"ר עסק משפחתי לממכר עיתונים, שאותו התחיל סבו של קלנסי, איש הקונגרס קלרנס ג'. בראון. בראון סיים את בית ספר התיכון סיינט אלבנס בוושינגטון די. סי. וקיבל מלגה באוניברסיטת נורת'ווסטרן.
הוא קיבל השראה להפוך לשחקן לאחר שקרא את יצירותיו של ויליאם שקספיר.

## קריירה
פריצתו הקולנועית החלה בסרט איש הנצח משנת 1986, שם שיחק את דמותו של קורגן האימתני, יריבו האלמותי של קונור מקלאוד. בין תפקידיו הנוספים נמנים קפטן ביירון הדלי בחומות של תקווה, שכיר החרב לארי מק'רוז ב"הקשר המקצועי", לצד ניק נולטי, בסרטו של רוג'ר ספוטיסווד "ללא מעצורים", לצד סידני פואטייה, טום ברנג'ר וקירסטי אלי, סמל זים בגברים בחלל ובסדרת האנימציה התלת-ממדית המבוססת על הסרט, סגן ג'ימי ויליאמס בסרט הוריקן לצד דנזל וושינגטון וכמלך הוויקינגים בפת'פיינדר, לצד קארל אורבן. לאחרונה שיחק בראון כעו"ד אוברי דניאל בסרט המודיע של סטיבן סודרברג וכאלן סמית בחידוש לסדרת סרטי סיוט ברחוב אלם.

הופעות האורח של בראון בסדרות טלוויזיה כוללות השתתפות במסע בין כוכבים: אנטרפרייז, ER, אבודים וקרניבל . מ-2004 עד 2006 דיבב בסדרת האנימציה "סופר רובוט צוות קוף למשימה צא!" את דמותו של אוטו. תפקידי הדיבוב שלו כוללים את דמויותיהם של ריידן ב"Mortal Kombat: Defenders of the Realm", מר קראב בבובספוג מכנסמרובע, לונג פנג באווטאר: כשף האוויר האחרון, כרישלון בבת הים הקטנה 2: השיבה לים, דסטרו ב"ג'י. איי.ג'ו: עריקים" וסאבאג' אופרס בסדרת האנימציה החדשה משנת 2008 המבוססת על יקום מלחמת הכוכבים. כמו כן, בראון דיבב מגוון דמויות מיקום DC כלקס לות'ר בסדרות ובסרטי האנימציה של סופרמן, מיסטר פריז בהבאטמן וטרידנט בהטיטאנים, וכן דמויות מיקום מארוול כקפטן ג'ורג' סטייסי וריינו בספיידרמן המדהים, מיסטר סיניסטר בוולברין והאקס-מן, טאסקמאסטר באולטימייט ספיידרמן: סדרת האנימציה ואת אודין בהאוונג'רס: סדרת האנימציה. בשנת 2017 דיבב את דמותו של סירטיר בסרט "תור: ראגנארוק", שיחק בקומדיה "שטן קטן" בכיכובו של אדם סקוט ובדרמה "חזק יותר", לצד ג'ייק ג'ילנהול. בשנת 2021 שבגלם את דמותו שהוא הכי מזוהה איתה כיוג'ין קראב בסדרה "מחנה האלמוגים: שנות הילדות של בובספוג" בשירות הסטרימינג של CBS All Access. 

בנוסף, בראון סיפק את קולו למשחקי וידאו ומחשב כ-*Jak II*, *Star Wars: Bounty Hunter*, קראש בנדיקוט, ו-*[[God of War]]* והופיע ב-**.

## חיים אישיים
בראון נשוי לג'ין ג'ונסון מאז 1993 ולהם שני ילדים.

## פילמוגרפיה חלקית
### קולנוע

### טלוויזיה

### דיבוב (קולנוע וטלוויזיה)

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:ערוץ דיסני: שחקנים ומנחים
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1959
אליהו להמן

**אליהו לֶהמַן** (1914 (תרע"ד), נירנברג – 6 במרץ 2011 (ל' אדר א', תשע"א), ירושלים) היה רופא פנימאי, מראשוני הרופאים בנגב. ייסד וניהל את בית החולים הראשון בבאר שבע (בית החולים "הדסה"). להמן היה מנהלה הראשון של מחלקה פנימית א' במרכז הרפואי סורוקה במשך כ-20 שנה. בשנת 1975 היה לאזרח הראשון שקיבל את התואר "יקיר העיר באר שבע".

## קורות החיים
להמן נולד בנירנברג שבגרמניה למשפחת רופאים. הוא החל את לימודי הרפואה בשנת 1932 באוניברסיטת היידלברג. עם סיום לימודיו בשנת 1936 נמנע ממנו לקבל את תעודת הרופא בשל שלילת הזכויות מיהודים באותה תקופה בגרמניה הנאצית. אי-לכך, התעודה ניתנה לו לאחר שהשלים את לימודיו באוניברסיטת ברן שבשווייץ. בהיותו סטודנט היה גם ספורטאי, ואת עבודת הגמר שלו כתב בתחום רפואת הספורט. בשל יהדותו נמנע ממנו לעבוד כרופא, ולכן עבד כמורה לספורט עד עלייתו לארץ ישראל בשנת 1937.

הבריטים שהגבילו את מספר הרופאים היהודים בארץ, מנעו ממנו לעסוק ברפואה ולכן עבד כמורה לחינוך גופני, במספר בתי ספר בירושלים. בבקרים לימד רופאים קורס ברפואת ספורט והתנדב כעוזר רופא בבית החולים שערי צדק בירושלים.

במלחמת העולם השנייה התגייס ד"ר להמן למשטרת היישובים העבריים. לאחר שעבר קורס קציני רפואה נשלח לשרת בחזית מצרים ובטריפולי שבצפון אפריקה. בהמשך עבר לסיציליה שבאיטליה, שם ניהל לראשונה בית חולים של הצבא הבריטי. עם שובו לארץ הצטרף ל"הגנה" בירושלים, ובמלחמת העצמאות ניהל את "בית חולים 10", בית החולים הצבאי שבחיפה.
 
בשנת 1950 עבר להמן עם משפחתו לבאר שבע על מנת לנהל את בית החולים "הדסה" שנפתח חצי שנה קודם לכן בעיר העתיקה. הוא הקים במקום בית כנסת, לזכרם של חללי שיירת הדסה להר הצופים, שנרצחו על ידי מתפרעים ערבים בדרכם להחליף את צוות בית החולים הדסה.

בשנת 1954 שימש להמן כרופאו האישי של דוד בן-גוריון שפרש מראשות הממשלה ועבר לגור בצריף בשדה בוקר. 

בשנת 1960 עם פתיחתו של בית החולים החדש בבאר שבע, מונה ד"ר להמן למנהל מחלקה פנימית א' בבית החולים המרכזי לנגב, שהחליף את בית חולים הדסה ובהמשך הפך למרכז הרפואי האוניברסיטאי סורוקה. בשנת 1972, עם פתיחת בית הספר לרפואה, היה אחד הראשונים שקיבל בו את התואר פרופסור, על מפעל חיים ותרומתו לרפואה ולנגב. 

להמן גידל דורות של רופאים והיה זה שהביא לישראל את שיטת האבחון בעזרת הלפרוסקופיה.

בשנת 1975 זכה להיות ראשון מקבלי עיטור "יקיר העיר באר שבע". 

בשנת 1979 יצא להמן לגמלאות, אך המשיך לשמש כרופא יועץ בבית החולים ובמשרדי ממשלה שונים.

נפטר בשנת 2011 (תשע"א) בירושלים, ונקבר בהר המנוחות.

## קישורים חיצוניים
* פרופ' אהוד זמורה, "זקן השבט" (סיפורו של פרופ' אליהו להמן בן ה-93), **אצבע על הדופק**: מגזין המרכז הרפואי האוניברסיטאי סורוקה, דצמבר 2007, גיליון 8, עמ' 17

## הערות שוליים

קטגוריה:רופאים פנימיים ישראלים
קטגוריה:בוגרי אוניברסיטת היידלברג
קטגוריה:בוגרי אוניברסיטת ברן
קטגוריה:סגל המרכז הרפואי האוניברסיטאי סורוקה
קטגוריה:מנהלי בתי חולים בישראל
קטגוריה:יקירי באר שבע
קטגוריה:אנשי העלייה החמישית
קטגוריה:ישראלים שנולדו ב-1914
קטגוריה:ישראלים שנפטרו ב-2011
קטגוריה:יהודים הקבורים בהר המנוחות
Heard 'Em Say

**Heard 'Em Say** הוא סינגל של זמר ההיפ הופ האמריקאי קניה וסט, מתוך אלבומו Late Registration. הוא יצא לאור כסינגל השלישי עבור אלבום הסטודיו השני שלו, ומתארח בו הזמר אדם לוין מלהקת מארון 5 ששר את הפזמון. הסינגל מכיל קטעים מהשיר *Someone That I Used to Love* של הזמרת נטלי קול. הפזמון של Heard 'Em Say שוחזר על ידי מארון 5 בשיר Nothing Lasts Forever מתוך אלבומם, *[[It Won't Be Soon Before Long]]* משנת 2007. השיר הגיע למעמד זהב, היה במקום ה-12 במצעד שירי הראפ הלוהטים ובמקום ה-17 במצעד שירי ה-R&B הלוהטים.

## רקע
וסט ואדם לוין שיתפו פעולה בפעם הראשונה כשמארון 5 הזמינה את וסט להשתתף ברמיקס לשיר *This Love*. מאוחר יותר התפתחה בין השניים ידידות בעת שישבו השניים ביחד בטיסה לרומא בדרך לטקס פרסי המוזיקה של MTV. בזמן שהשמיע שירים שלו על ההתאמצות לסיים את השנה השנייה כסטודנט באייפוד עבור לוין, הגיע וסט לגרסת הדמו לשיר *Heard 'Em Say*, הרצועה הראשונה באלבום הקרב. וסט כתב את הפזמון לשיר ולבסוף החליטו השניים שלוין יבצע את הפזמון בשיר. בתחילה וסט היסס מעט, אך נהייה המום כששמע את הכישרון והאיכות בקולו של לוין, לאחר ששמע אותו שר בחזרות של מארון 5 מאחורי הקלעים בטקס פרסי הגראמי ה-47.

## היסטוריית מצעדים

## קישורים חיצוניים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים מונפשים
קטגוריה:בלדות משנות ה-2000
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
Touch the Sky

**Touch the Sky** הוא סינגל של אמן ההיפ הופ האמריקאי קניה וסט, ששוחרר מאלבום הסטודיו הרביעי שלו, Late Registration. השיר שיצא בתחילת שנת 2006 והופק על ידי Just Blaze, הוא אחד השירים היחידים שקניה לא הפיק או היה מעורב בו בעצמו. בלייז השתמש בסימפול איטי של השיר "Move On Up" של קרטיס מייפילד. השיר היה השיר הראשון שבו לופה פיאסקו הושמע ברדיו.

הקליפ הופק בסגנון סרטי שנות השבעים, ומשתתפים בו פמלה אנדרסון, ניה לונג וטרייסי איליס רוס.

## וידאו קליפ
הווידאו קליפ המלא של השיר נחשב לאחד מהווידאו קליפים היקרים ביותר בכל הזמנים.

## היסטוריית מצעדים

## קישורים חיצוניים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירי היפ הופ אמריקאיים
קטגוריה:וידאו קליפים מעוררי מחלוקות
קטגוריה:סינגלים בהוצאת רוק-א-פלה רקורדס